## **Otkrijte tajne drevne egipatske civilizacije:**

## **Putovanje kroz Kairo, Luksor i Hurghadu.**

Egipat je zemlja koja je oduvijek privlačila pažnju turista i putnika. Svojom bogatom poviješću i kulturom, ova zemlja nudi mnogo toga za vidjeti i doživjeti. Tijekom svog putovanja u Egipat, imao sam priliku posjetiti neke od najsjajnijih znamenitosti te zemlje i doživijeti njezine kulturne običaje.

Prvo sam posjetio glavni grad Kairo. Grad je prepun života i energije, i mnoštva ljudi koji se kreću ulicama. Kairo je dom mnogim veličanstvenim turističkim atrakcijama, uključujući i Egipatski muzej, gdje se nalaze neki od najdragocjenijih artefakata iz drevne egipatske povijesti. Muzej je prepun zlatnih relikvija, kamenih skulptura i mumija, koje su bile impresivne za gledati. Osim toga, posjetio sam i Veliku piramidu u Gizi, jednu od najpoznatijih znamenitosti u Egiptu. Ova ogromna građevina od kamena bila je nevjerojatna za vidjeti uživo, a njeni detalji i preciznost izrade bili su fascinantni. Nakon posjete Kairu, brodom sam otplovio u Luxor rijekom Nil. To je grad koji je nekada bio glavni grad drevnog Egipta. Ovdje sam posjetio niz hramova i grobnica koji su bili od vitalnog značaja za egipatsku povijest. Jedan od najpoznatijih hramova u Luxoru bio je Karnak. Ovaj hram je bio posvećen bogu Amonu, a njegova arhitektura i umjetnički detalji su stvarno fascinantni. Posjetio sami *Dolinu kraljeva*, mjesto gdje su sahranjeni mnogi egipatski faraoni. Ovdje sam vidio nekoliko zaista impresivnih grobnica, uključujući i grobnicu Tutankhamona. Najzanimljiviji dio putovanja bio je upoznavanje s egipatskom kulturom i običajima. Egipat ima dugu i bogatu povijest, a njegovi običaji i tradicije su još uvijek živi u mnogim dijelovima zemlje. Posjetio sam obližnje selo gdje sam imao priliku upoznati neke od stanovnika i vidjeti kako žive. Bilo je to zaista prekrasno iskustvo i pružilo mi je uvid u svakodnevni život ljudi u Egiptu. Zadnji dan smo posjetili Hurghadu, poznatu kao najbolji egipatski turistički centar. Iz nje sam izvukao najviše egipatske kulture, saznao sam na koji način ljudi trguju u ovim zemljama. Pri ulasku odmah primjećujem količinu tržnica i trgovina, od kojih većina prodaje *lažnu robu* što je, kratko rečeno, jeftino izrađena roba s nekom popularnom modnom tvrtkom tiskanom na njoj. Nakon toga posjetili smo *Bazaar -*  srce egipatske kulture. To je ogroman skup raznoraznih tržnica na jednom mjestu koje prodaju robu samo egipatske kvalitete; odjeću izrađenu od egipatskog pamuka, lančiće i ogrlice egipatske kulture, egipatske začine i još mnogo više. Nakon toga smo se vratili u hotel gdje smo prenoćili pod prelijepom zvjezdanom večeri.

Kad se osvrnem na svoje putovanje, mislim kako mi je ovo bilo najljepše i najzabavnije putovanje u životu. Upoznao sam novu kulturu i to ne samo egipatsku, nego i afričku. Sve u svemu, kad bih mogao, ponovno bih se vratio u ovu prelijepu državu da ponovno doživim ono što sam već doživio.

Leon Rendulić, 1. ZP